施鴻保，字可斋，清浙江錢塘縣人。嘉慶廿五年，林則徐任杭嘉道觀察，命為「童生第一」。賜對聯「是故君子誠之為貴，夫惟大雅卓尔不群」。後中生員，為邑庠生，應鄉試十餘年不第，遂棄仕進，歷經各官僚幕客，往來閩贛之間各幕府。同治間，往來泉、廈，所結識皆當時英豪。閒居時，多習經學、考証，工古文、近體詩。同治十年歿。所著多佚，僅《閩雜記》存。